Benjamin Asante

**Benjamin K. D. Asante** anɛ Ghana nid kanɛ an inginiya ka lɛn an ninkanɛ saan tɛɛns kɔnɔb kɔnɔb kpaam kɔnɔb kɔnɔb tʋʋma yela. O da naae Mfantsipim School nɛ Kwame Nkrumah University of Science and Technology. Onɛ an kpɛɛm kanɛ buon chief executive officer tis Ghana National Gas Company.

## Pinilig nɛ sakur
Benjamin Asante anɛ Asante-Akyem nid ka yit Juansa ka ba da dʋa o Kumasi linɛ bɛ Ashanti Region Ghana sʋʋlim ka o dʋadib an Kwasi Aninakwa-Asante nɛ Gladys Mensah. O da kɛŋ sakur nɛ Bantama/Asokwa Presby primary schools, nɛ State Experimental nɛ City of Kumasi middle schools. On da di yaani bɛ akarimgaad taaba ni la, O da tɔlisi kɛŋ Mfantsipim School linɛ bɛ Cape Coast la, anina ka o da paam o GCE Ordinary Level nɛ GCE Advanced Level kasɛta gbana. O da tɔlis tuoni kɛŋ Kwame Nkrumah University of Science and Technology, Kumasi, da die kasɛta gbaʋŋ kanɛ buon Bachelor of Science in chemical engineering. O da tɔlisi kɛŋ University of Calgary, Canada, da maal o Master's degree in chemical engineering. O lɛn paam zamisigi bɛ Multiphase (Oil and Gas) Flow bɛ Imperial College London ka University of Calgary ka o die gbaʋŋ kanɛ an PhD in chemical engineering.

## Tʋʋma
On da naae university yʋʋm tusir, kɔbiswai nɛ pisnii nɛ anaasi ni la, Asante da die gbaʋŋ ye o kɛŋ National Industrial Company linɛ bɛ Kumasi la maal o national service. O tʋm ntɛ tʋʋma zinis bɛdigʋ bɛ Canada, US, nɛ Ghana an tuongat ka saaliba zinis bɛdigʋ. O mɛ tʋm inginiya tʋʋma, nɛ tʋʋm sieba bɛdigʋ bɛ dunia tɛɛns bɛdigʋ ni, tɛɛns la sieba an Abu Dhabi, Argentina, Australia, Bangladesh, Bolivia, Brazil, Canada, Chile, China, Colombia, Ghana, Indonesia, Malaysia, Mexico, Pakistan, Papua New Guinea, Peru, Russia, South Korea, Thailand, Vietnam, nɛ US. O mɛ lɛn tʋm saan saan tʋʋma tis World Bank nɛ Asian Development Bank.

Asante zamis nidib banɛ naae ba yiiga univɛsity zamisig ka tɔlisid tuon la ban fʋnɔd kpaam yit tɛŋin siem bɛ Kwame Nkrumah University of Science and Technology nɛ Imperial College, London. O baŋir da yi paalʋ ni na nɛ yʋʋm tusayi nɛ ayɔpɔi ni ka Ghana nyɛ ka kpaam bɛ tɛŋin la zuoe la. Onɛ da an tuongat gɔsidi li yela ka da lɛn mɔri li fʋnɔr baŋiri yi yʋʋm tusayi nɛ anii la ni na. O tʋm tʋʋma bɛ Nova-TransCanada, Jacobs Engineering, nɛ Enron. On da bɛ Enron la, onɛ da an tʋmtʋm kanɛ da tʋm gaad o taaba yʋʋm tusayi nɛ yinnɛ  la ni.

Asante paas nidib anu banɛ yit Africa ka ba da buolil ba bɛ United States Department of Energy ye ba sʋŋi sɔb gbaʋŋ pɛbisim nam kɔnɔb kɔnɔb yela. O da paasi pansig gaas yela zaba kanɛ da bɛ Bolivia nɛ Brazil yʋʋm tusayi nɛ anaasi.O tum kpaam tuuma dunia zin'is bedigu.

### Ghana Gas gaŋir
Yʋʋm tusayi nɛ piinɛ ayɔpɔi, yʋʋm paal nwadig la ni, President Nana Akufo-Addo da gaŋ o ye o an CEO tis Ghana Gas. Asante da die nɛ George Yankey nɔbir, onɛ da yel tʋmtʋmnib kpɛɛmnam la ye o bɔɔd saŋa ye o kʋli vʋʋs la. Ban da gaŋ o nyaaŋ la, nidib sieba banɛ da bɛ Nzema sʋʋlim baba, zinig kanɛ ka Ghana Gas bɛ la da pʋ siak nɛ ban da gaŋ Asante la. Ban pʋtɛnɛr da anɛ ye Asante da paas yelsieba pʋʋgin ak li da ka sʋʋm, on da tʋmmi bɛ Ghana National Petroleum Corporation la. Ba da yel ye ba yisim gbana na ka ba gɔs ye Asante da nɔk o mɛŋi paas ligidi diib pʋʋgin bɛ. Nidib sieba mɛ da duoe zien ye ban siak gaŋir la. Ban da gbana ye banɛ pʋ bɔɔd ye ba siak la mɔr Kaku Sagary Nokoe kanɛ yiti ba tɛŋin la ba pʋtɛnɛrin ka bɔɔdin ye gomɛna gaŋin on. Yʋʋm tusayi nɛ piinɛ ayɔpɔi, Fulumfug nwadig la ni, Awulae Agyevi Kwame II, Paramount chief of Nsein, naab kanɛ da gaad tuoni bɔɔd ye gomɛna tiakim o la da yina nwɛɛ nyɔɔg ye on na tʋm nɛ o, o da bas pʋtɛnɛr kanɛ ka o da mɔri bɔɔd ye ba gaŋ o tɛŋ nid la.

## Gbanvɛɛnsa